钦定古今图书集成/明伦汇编/氏族典/第177卷 > 田廷玠
## 钦定古今图书集成/明伦汇编/氏族典/第177卷 > 田廷玠

按《唐书田弘正传》：“弘正父廷玠，尚儒学，不乐军旅，与
承嗣为从昆弟。仕为平舒丞，迁乐寿、清池、束城、河间
四县令，以治称。迁沧州刺史。李宝臣、朱滔与承嗣不
协，合兵围沧州，廷玠固守连年，食虽尽，无叛者。朝廷
嘉其节，徙相州。承嗣盗磁、相，廷玠无所回染。及悦代
立，忌廷玠之正，召为节度副使，廷玠遂称疾不出。”